In nomine sancte et individue Trinitatis amen. Ego Arraudus, Dei gratia humilis abbas sancti Benedicti Floriacensis, notum facimus omnibus tam presentibus quam futuris quod quidam homo noster, Petrus scilicet de Sancto Johanne, pravorum hominum ductus consilio, hominem nostrum se esse penitus abnegavit et consuetudines nostras, quas sicut homo noster nobis debebat reddere, recusavit. Cum igitur propter hoc ante domini regis justitiam Aurelianis convenissemus, ad extremum prefatus Petrus coram omni populo hominium nostrum recognovit; nos vero, interventu Aurelianensis episcopi et nobilium virorum qui intererant, ei in vita sua consuetudinariam talliam indulsimus, alias in eo, preter talliam, consuetudines nobis retinentes, ita sane quod in heredibus ejus et talliam et alias consuetudines habebimus in perpetuum. Quod ut ratum firmumque teneatur nostro et capituli nostri sigillis fecimus communiri. Actum Floriaci, in capitulo nostro, anno ab incarnatione Domini M°C°LX°VII°. Hujus rei testes sunt ex parte nostra: Dagobertus prior, Garnerius subprior, Bauduinus tertius in ordine, Willelmus armarius, Petrus prepositus, Stephanus thesaurarius, Petrus cellerarius, Gimo de Sancto Gervasio prior, Artaudus capiciarius, Joscerandus infirmarius, Rannulfus magister operis; laici: Gauterius Marescalcus, Arnulfus Burdini, Hugo Trossavacca, Pugnardus, Paganus Beraudi, Willelmus de Eleemosina, Johannes Godefridi, Bernardus portarius, Godefridus Georgii, Petrus Pugnardi, Robertus de Bulli, Fulbertus; ex parte Petri: Radulfus capellanus de Sancto Johanne, Hugo Hodearii, Willelmus Vaslini, Robertus de Solerol, Fulco de Sancto Johanne, Johannes de Sancto Johanne.